NORAKSTS

|  |  |
| --- | --- |
| 29.04.2021. | Nr.5/14 |

**būves jāņa asara ielā 16a, Jelgavā,**

**atsavināšana**

(ziņo: I.Škutāne)

Saņemts sabiedrības ar ierobežotu atbildību “ALMA-SINTA” (reģistrācijas Nr.53603005331, juridiskā adrese: Vaļņu iela 11, Jelgava, LV-3001) iesniegums, kurā lūdz atsavināt Jelgavas pilsētas pašvaldībai piederošo būvi Jāņa Asara ielā 16A, Jelgavā, kura atrodas uz tai piederoša zemesgabala.

Jelgavas pilsētas pašvaldībai piederošā būve (kadastra apzīmējums 09000020748001, viena telpa ar platību 83,8 m2) Jāņa Asara ielā 16A, Jelgavā (turpmāk – Būve) ir ierakstīta Jelgavas pilsētas zemesgrāmatas nodalījumā Nr.100000611204 ar kadastra Nr.09005020019.

Būve nav iznomāta un saskaņā ar kadastrālās uzmērīšanas lietu, tās galvenais lietošanas veids ir rūpnieciskās ražošanas ēka un nosaukums ir “siltummezgls”.

Būve atrodas uz sabiedrībai ar ierobežotu atbildību “ALMA-SINTA” piederoša zemesgabala ar kadastra apzīmējumu 09000020748 Jāņa Asara ielā 16, Jelgavā, kurš ierakstīts Jelgavas pilsētas zemesgrāmatas nodalījumā Nr.5639 ar kadastra Nr.09000020748.

 Publiskas personas mantas atsavināšanas likuma (turpmāk - Atsavināšanas likums) 4.panta ceturtās daļas 1.punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemesgrāmatā ierakstītu būvi, kas atrodas uz viņa īpašumā esošās zemes.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 2021.gada 9.aprīlī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Būvi un noteica tās tirgus vērtību 8400 *euro*.

Valsts zemes dienesta Nekustamā īpašuma Valsts kadastra informācijas sistēmā Būves kadastrālā vērtība ir noteikta 2838 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtās daļas 1.punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2021.gada 13.aprīlī Jelgavas pilsētas pašvaldības īpašuma atsavināšanas komisija noteica Būves nosacīto cenu 8900 *euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Atsavināšanas likuma 3.panta pirmās daļas 2.punktu, 4.panta ceturtās daļas 1.punktu, 8.pantu, 37.panta pirmās daļas 4.punktu, 36.panta trešo daļu, Jelgavas pilsētas pašvaldības īpašuma atsavināšanas komisijas 2021.gada 13.aprīļa lēmumu Nr.3/5 “Būves Jāņa Asara ielā 16A, Jelgavā, atsavināšana” un sabiedrības ar ierobežotu atbildību “ALMA-SINTA” iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošu būvi ar kadastra apzīmējumu 09000020748001 Jāņa Asara ielā 16A, Jelgavā, pārdodot to zemesgabala ar kadastra apzīmējumu 09000020748 Jāņa Asara ielā 16, Jelgavā, īpašniecei sabiedrībai ar ierobežotu atbildību “ALMA-SINTA” (reģistrācijas Nr.53603005331, juridiskā adrese: Vaļņu iela 11, Jelgava, LV-3001) par nosacīto cenu 8900 (astoņi tūkstoši deviņi simti) *euro*, nosakot maksimālo nomaksas termiņu – 5 gadus.
2. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 29.aprīlī